**projektas**

**reg. Nr. T-13**

**2.26.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO 2019 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2018 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 27 punktu ir 16 straipsnio 2 dalies 40 punktu, Lietuvos Respublikos melioracijos įstatymo 7 straipsnio 3 dalimi, 10 straipsnio 1 dalimi, Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 „Dėl valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“ (su visais aktualiais pakeitimais), Lietuvos Respublikos žemės ūkio ministro 2005 m. gegužės 5 d. įsakymo Nr. 3D-271 „Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ (su visais aktualiais pakeitimais), Lietuvos Respublikos žemės ūkio ministro 2018 m. gruodžio 27 d. įsakymu Nr. 3D-962 „Dėl 2019 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“, Pasvalio rajono savivaldybės taryba nusprendžia

 patvirtinti Pasvalio rajono 2019 metų valstybės lėšomis finansuojamų melioracijos darbų programą (pridedama).

**Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Vietinio ūkio ir plėtros skyriaus vyriausiasis specialistas

V. Kuodis

2019-01-25

Suderinta DVS Nr. RTS-17

PATVIRTINTA

Pasvalio rajono savivaldybės tarybos

2019 m. vasario d. sprendimu Nr. T1-

**PASVALIO RAJONO 2019 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |
| --- | --- | --- |
| **Eil.****Nr.** | **Darbų pavadinimas** | **Darbų vertė****(Tūkst. Eur)** |
|
|
| 1. | Melioracijos griovių ir jų statinių remontas ir priežiūra | 179,0 |
| 2. | Avarinių melioracijos statinių remontas | 60,0 |
| 3. | Melioracijos statinių remontas gyvenvietėse | 30,0 |
| 4. | Melioracijos statinių projektavimo, ekspertizės, techninės priežiūros, melioruotos žemės ir melioracijos statinių kompiuterizuotos apskaitos paslaugos | 20,0 |
| 5. | Melioracijos statinių vektorizavimas ir duomenų rinkinio rengimas pagal MelGis specifikaciją | 28,0 |
|  | **Iš viso:** | **317,0** |

\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO 2019 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2019 m. sausio 25 d.

Pasvalys

**1. Problemos esmė**

2019 m. skiriamų specialiųjų tikslinių dotacijų žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti panaudojimas pagal patvirtintą melioracijos darbų programą.

 Vadovaujantis valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklėmis 179,0 tūkst. eurų numatyta skirti melioracijos griovių ir jų statinių remontui ir priežiūrai. Avariniams melioracijos statinių gedimams šalinti skiriama 60,0 tūkst. eurų. Valstybei nuosavybės teise priklausančių melioracijos statinių remontui gyvenvietėse numatoma 30,0 tūkst. eurų. Už 28,00 tūkst. eurų planuojama baigti Pasvalio rajono kadastrinių vietovių melioracijos projektų M 1:2000 duomenų vektorizavimą ir atributinių duomenų rengimą pagal MelGis specifikaciją. 20,0 tūkst. eurų, skiriama melioracijos statinių remonto techninių darbo projektų rengimui, ekspertų, techninės priežiūros bei melioruotos žemės ir melioracijos statinių apskaitos paslaugoms.

**2. Kokios siūlomos naujos teisinio reguliavimo nuostatos ir kokių rezultatų laukiama**

Panaudotos specialiosios tikslinės dotacijos žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti.

**3. Skaičiavimai, išlaidų sąmatos, finansavimo šaltiniai**

Pasvalio rajonui 2019 m. skiriamos specialiosios tikslinės dotacijos žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti (317,0 tūkst. eurų).

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Vietinio ūkio ir plėtros skyriaus

vyriausiasis specialistas Vaidotas Kuodis